GIG@Volkies bied aan: RELOAD met Francois en Christo de Jager. Dit is vir elke Volkie…moet dit nie mis nie. … See MoreSee Less
LEERDERSAKE 20 September 2019
Gr.8 – 11 Afrikaans HT opstelvraestel
Skool verdaag 10:30
Rooster begin met DAG 1 op 1 Oktober 2019
SPORTAKTIWITEITE TYDENS SKOOLVAKANSIE
Nasionale 7’s te Welkom: Frederick Malgas
Nasionale 0/16 oefenkamp: Michael Pieterse
AVS Steenbok Bokkiespan te Namibië: Michael de Beer
Rugby Bokkieweek 7’s: Nantus Mouton
IPT Rugby: Louwrens van der Linde, Ulcher Grung en Duncan van Zyl
SASN 0/16 te Zambië: Favour Umeh
Travel Eagles te London, Engeland: Danel de Wet
Fast 5: Bokkieweek: Jana du Plessis, Delaine Willemse, Telana Harmse, Leandri Viljoen en Madeli Grobler
AVS 0/19 Bokkie seunshokkie: JP Pretorius … See MoreSee Less
Aan die hange van die Suikerbosrand met as agtergrond die pragtige natuurskoon, lê genestel ‘n skool waar die ryke tradisies van die verlede gekoester word sonder om te vergeet om toekomsgerig te wees. Hier bou jongmense ‘n pragtige toekoms, om as Volkies hulle plekke in hierdie mooi land vol te kan staan.
Volkskool is ‘n skool waar die onderwysers nie net onderwys gee nie, maar die basis skep wat verseker dat jongmense as waardige landsburgers ‘n bydrae kan maak op alle terreine van die samelewing.
Die dinamika van ‘n veranderende Suid- Afrika vra ‘n dinamiese benadering tot onderwys en opleiding – iets wat in oormaat hier te kry is. ‘n Kind is nie net ‘n kind nie, hy/sy is ‘n kosbare kleinnood wat die Hemelse Vader aan ons geskenk het om te koester en volgens Sy wil op te lei en toe te rus vir die lewe. Volkskool se waardes lê geanker in die Christelike. Daarom poog ons om te verseker dat die skool sy ouers, leerders en onderwysers dié waardes uitlewe.
Die akademie sport en kultuur geniet besondere aandag. Ouerbetrokkenheid is ‘n uiters belangrike faset van die skool. Volkskool se akademiese standaard is ononder-handelbaar. Daarvan getuig die uitslae wat jaar na jaar behaal word. As afrikaans-medium skool dra ons by tot ‘n veelrassige harmonie waarin elkeen gerespekteer word en almal uitnemendheid nastreef. Akademici soos die edele regters Buddy Swart en Schabort, Proff. Peet Pienaar, Kristi Pienaar, Piet Prinsloo ( Rektor van die Vaaldriehoekkampus van die Noordwes Universiteit) se wortels lê hier.
Sportprestasies lê gesaai. Verskeie sportsterre het deur die jare hulle opleiding hier voltooi. Mense soos Fanie de Villiers (krieket) en Ockie Oosthuizen (rugby) het Suid -Afrika op die sportveld verteenwoordig.
Op kulturele vlak staan hierdie skool terug vir niemand nie. Uitstekende prestasie word jaar na jaar op verskillende vlakke behaal. Die operaster Emma Renzi Scheepers, wêreldkoorlede Richter en Lente-Mari Grimbeeck asook Este Gross is ‘n bewys van die kaliber mense wat spore hier getrap het. Johan Vorster (Sanggroep Eden) soos eersgenoemdes, was lid van die Orpheumkoor wat al verskeie landswye toekennings gewen het.
Die vraag is dus nie of jy hierna toe moet kom nie, die vraag is eerder wanneer jy kom, want dit is hier waar jy die beste belegging in jou toekoms kan en gaan maak.